2. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 513 της 23 Ιουλ. /10 Αυγ. 1961 (ΦΕΚ Α΄ 127)  Περί προκαταρκτικής εκπαιδεύσεως των προοριζομένων δι’ εκπαίδευσιν εις αλλοδαπήν μαθητών Σχολής Αεροπορίας. Έχοντες υπ’ όψιν: α)τας διατάξεις του Νόμ. 1010/1949 «περί αποστολής εις αλλοδαπήν μαθητών των Σχολών Αεροπορίας δι’ εκπαίδευσιν» και περί κυρώσεως διαταγής Υπουργείου Αεροπορίας, β)την υπ’ αριθ. Ε.Π. 5312/1.6.1961 απόφασιν του Υπουργού Εθνικής Αμύνης «περί αναθέσεως αρμοδιοτήτων εις Υφυπουργόν Εθνικής Αμύνης», γ)την υπ’ αριθ. 235/23.11.1960 γνωμοδότησιν του Ανωτάτου Συμβουλίου Αεροπορίας, δ)γνωμοδότησιν του Συμβουλίου Επικραττείας, διατυπουμένην εν τοις υπ’ αριθ. 156/1961 πρακτικοίς αυτού, προτάσει του Ημετέρου επί της Εθνικής Αμύνης Υφυπουργού αποφασίζομεν και διατάσσομεν: Προκαταρκτική Εκπαίδευσις Άρθρ.10.-Η προκαταρκτική εκπαίδευσις των προοριζομένων δι’ εκπαίδευσιν εις αλλοδαπήν μαθητών Σχολής Αεροπορίας (Σ.Α.) είναι η προ-βλεπομένη εκάστοτε (πτητική-θεωρητική-στρα-τιωτική-εκπαίδευσις) υπό του εν ισχύϊ προ-γράμματος εκπαιδεύσεως ταύτης (της Σχο-     Σελ. 299 38.Γ.δ.1-2 Εκπαίδευση στην Αλλοδαπή   356 λής Αεροπορίας) κατά τους πρώτους έξ μήνας του πρώτου έτους φοιτήσεως των μαθητών εις την Σχολήν, ην απαραιτήτως δέον όπως έχωσιν καλύψει οι επιλεγόμενοι δι’ εκπαίδευσιν εις την αλλοδαπήν. Εξετάσεις Άρθρ.2.-Προ της αναχωρήσεως των μαθητών δι’ αλλοδαπήν και αναλόγως του διατιθεμένου χρόνου, διενεργούνται βάσει των ισχυουσών διατάξεων εξετάσεις εις τα υπό του προγράμματος εκπαιδεύσεως της Σχολής Αεροπορίας προβλεπόμενα μαθήματα (πτητική-θεωρητική-στρατιωτική εκπαίδευσις) και επί της μέχρι της ημερομηνίας εκείνης διδαχθείσης ύλης. Κριτήρια επιτυχίας Άρθρ.3.-Μαθητής προοριζόμενος δι’ εκπαίδευσιν εις αλλοδαπήν και υποστάς προκαταρκτικήν τοιαύτη, ως ανωτέρω καθορίζεται, θεωρείται αποτυχών εφ’ όσον δεν συνεκέντρωσε δια τα μαθήματα εις α εξητάσθη (πτητική-θεωρητική-στρατιωτική εκπαίδευσις) τας υπό του εν ισχύϊ Β.Δ/τος «περί λειτουργίας της Σχολής Αεροπορίας» προβλεπομένας βαθμολογίας. Επίσης θεωρείται αποτυχών μαθητής όστις εκρίθη υγειονομικώς ακατάλληλος υπό της Ανωτάτης Υγειονομικής Επιτροπής Αεροπορίας (Α.Υ.Ε.Α.) ή της Υγειονομικής Υπηρεσίας της χώρας εκείνης, εις ην πρόκειται να υποστή την εκπαίδευσίν του. Πίναξ βαθμολογίας. Άρθρ.4.-Μετά το πέρας των εξετάσεων υποβάλλονται εις Γ.Ε.Α. (Διεύθυνσιν Εκπαιδεύσεως) πίνακες βαθμολογίας απάντων των μαθητών (επιτυχόντων ή αποτυχόντων). Άρθρ.5.-Από της ισχύος του παρόντος παύει ισχύον το από 17.1.1950 Β.Δ/μα «περί προκαταρκτικής εκπαιδεύσεως των προοριζομένων δι’ εκπαίδευσιν εις αλλοδαπήν μαθητών Σχολής Αεροπορίας». Εις τον αυτόν επί της Εθνικής Αμύνης Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος.              Σελ. 300 Εκπαίδευση στην Αλλοδαπή 38.Γ.δ.2   357 